NORAKSTS

|  |  |
| --- | --- |
| 28.04.2016. | Nr.4/10 |

###### JELGAVAS PILSĒTAS PAŠVALDĪBAS IESTĀDES “JELGAVAS ZINĀTNISKĀ BIBLIOTĒKA” NOSAUKUMA MAIŅA UN GROZĪJUMI NOLIKUMĀ

(ziņo I.Škutāne)

 **Atklāti balsojot ar 15 balsīm PAR –** I.Jakovels, S.Stoļarovs, S.Šalājevs, J.Bacāns, V.Grigorjevs, V.Ļevčenoks, R.Vectirāne, A.Garančs, A.Rāviņš, D.Olte, A.Rublis, A.Tomašūns, M.Buškevics, J.Strods, R.Šlegelmilhs, **PRET-** nav, **ATTURAS** – nav,

Saskaņā ar likuma „Par pašvaldībām” 21.panta pirmās daļas 8.punktu un sakarā ar Jelgavas pilsētas pašvaldības iestādes “Jelgavas Zinātniskā bibliotēka” direktores L.Zariņas 2016.gada 8.aprīļa iesniegumu ar lūgumu par iestādes un tās struktūrvienības - filiālbibliotēkas nosaukuma maiņu,

**JELGAVAS PILSĒTAS DOME NOLEMJ:**

1. Mainīt Jelgavas pilsētas pašvaldības iestādes “Jelgavas Zinātniskā bibliotēka” nosaukumu uz Jelgavas pilsētas pašvaldības iestādes “Jelgavas pilsētas bibliotēka” nosaukumu.
2. Izdarīt Jelgavas pilsētas pašvaldības iestādes “Jelgavas Zinātniskā bibliotēka” nolikumā (apstiprināts ar Jelgavas pilsētas domes 2012.gada 23.februāra lēmumu Nr.3/2 „Jelgavas pilsētas pašvaldības iestādes “Jelgavas Zinātniskā bibliotēka” nolikuma apstiprināšana”) šādus grozījumus:
	1. aizstāt nolikuma nosaukumā un 1.1.apakšpunktā vārdus “Jelgavas Zinātniskā bibliotēka” ar vārdiem “Jelgavas pilsētas bibliotēka”;
	2. izteikt 2.2.3.1. un 2.2.3.2.apakšpunktu šādā redakcijā:

“2.2.3.1. elektronisko kopkatalogu, kas aptver Jelgavas pilsētas pašvaldības, Jelgavas novada pašvaldības publisko bibliotēku un skolu bibliotēku, Ozolnieku novada pašvaldības skolu bibliotēku krājumus;

2.2.3.2. Jelgavas novadpētniecības datu bāzi, kas aptver bibliografētos Jelgavas pilsētas, Jelgavas novada un Ozolnieku novada laikrakstus un citus izdevumus;”;

* 1. aizstāt 3.3.1.apakšpunktā vārdus “bibliotēka “Pārlielupe”” ar vārdiem “Pārlielupes bibliotēka”.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2016.gada 28.aprīlī